**ΠΡΟΣΚΛΗΣΗ**

υποβολής αιτήσεων χρηματοδότησης ερευνητικών έργων στη Δράση Εθνικής Εμβέλειας

**«*Διμερής και Πολυμερής Ε&Τ Συνεργασία Ελλάδας-Ισραήλ*»**

 Η Γενική Γραμματεία Έρευνας & Τεχνολογίας (Γ.Γ.Ε.Τ.) του Υπουργείου Παιδείας, Έρευνας & Θρησκευμάτων καλεί τους ενδιαφερόμενους να υποβάλουν τις προτάσεις τους. Δικαιούχοι είναι **α)** ερευνητικοί οργανισμοί (Πανεπιστήμια & Ερευνητικά Κέντρα), **β)** επιχειρήσεις και **γ)** λοιποί φορείς (δημόσιοι και άλλοι φορείς).

Οι θεματικές προτεραιότητες της Δράσεις είναι οι εξής:

1. **Αγροδιατροφή**
2. **Βιοεπιστήμες και Φάρμακα**
3. **Ενέργεια**
4. **Περιβάλλον.**
5. Η Δράση χρηματοδοτείται από το Επιχειρησιακό Πρόγραμμα «Ανταγωνιστικότητα, Επιχειρηματικότητα και Καινοτομία (ΕΠΑνΕΚ)» του ΕΣΠΑ 2014–2020, στους Άξονες Προτεραιότητας 01 και 01Σ του ΕΠΑνΕΚ: «*Ανάπτυξη επιχειρηματικότητας με Τομεακές προτεραιότητες*», και συγκεκριμένα στο Θεματικό στόχο 01 – Επενδυτική Προτεραιότητα 1b και στον Ειδικό Στόχο: 1.1 «*Αύξηση επιχειρηματικών πρωτοβουλιών και συνεργασιών για την ανάπτυξη καινοτόμου επιχειρηματικότητας σύμφωνα με την εθνική στρατηγική έρευνας και καινοτομίας για έξυπνη εξειδίκευση*».
6. Ο προϋπολογισμός της Δημοσίας Δαπάνης της Δράσης Εθνικής Εμβέλειας «Διμερής και Πολυμερής Ε&Τ Συνεργασία Ελλάδας-Ισραήλ» ανέρχεται σε **4.500.000 €,** συγχρηματοδοτείται από το Ευρωπαϊκό Ταμείο Περιφερειακής Ανάπτυξης (ΕΤΠΑ) και από Εθνικούς πόρους (Δημόσια Δαπάνη) και κατανέμεται στις Περιφέρειες της χώρας ως εξής:

|  |
| --- |
| **ΠΙΝΑΚΑΣ 1**: **ΚΑΤΑΝΟΜΗ ΔΗΜΟΣΙΑΣ ΔΑΠΑΝΗΣ ΣΤΙΣ ΛΙΓΟΤΕΡΟ ΑΝΕΠΤΥΓΜΕΝΕΣ, ΤΙΣ ΠΕΡΙΦΕΡΕΙΕΣ ΣΕ ΜΕΤΑΒΑΣΗ ΚΑΙ ΤΙΣ ΠΕΡΙΣΣΟΤΕΡΟ ΑΝΕΠΤΥΓΜΕΝΕΣ ΠΕΡΙΦΕΡΕΙΕΣ** |
| ΠΕΡΙΣΣΟΤΕΡΟ ΑΝΑΠΤΥΓΜΕΝΕΣ (Α.Π.: 1) | Αττική | 25%1.125.000 € |
| ΠΕΡΙΦΕΡΕΙΕΣ ΜΕΤΑΒΑΣΗΣ(Α.Π.: 1) | Δυτική Μακεδονία, Πελοπόννησος, Ιόνια Νησιά, Κρήτη, Β. Αιγαίο | 15%675.000 € |
| ΛΙΓΟΤΕΡΟ ΑΝΑΠΤΥΓΜΕΝΕΣ(Α.Π.: 1) | Αν. Μακεδονία-Θράκη, Κεντρική Μακεδονία, Θεσσαλία, Ήπειρος, Δυτική Ελλάδα | 55%2.475.000 € |
| ΠΕΡΙΣΣΟΤΕΡΟ ΑΝΑΠΤΥΓΜΕΝΕΣ (Α.Π.: 1Σ) | Νότιο Αιγαίο | 3,00%135.000 € |
| ΠΕΡΙΦΕΡΕΙΕΣ ΜΕΤΑΒΑΣΗΣ(Α.Π.: 1Σ) | Στερεά Ελλάδα | 2%90.000 € |
| **ΣΥΝΟΛΟ** | **100%****4.500.000 €** |

1. Στο πλαίσιο της Δράσης επιχορηγούνται δαπάνες εκτέλεσης ερευνητικών έργων και καινοτομίας σε θεματικές προτεραιότητες της Εθνικής Στρατηγικής Έξυπνης Εξειδίκευσης (RIS3) 2014-2020. Ο επιχορηγούμενος προϋπολογισμός ανά έργο, από την ελληνική πλευρά, μπορεί να ανέλθει έως **400.000 €**.
2. Η χρονική διάρκεια υλοποίησης των έργων των Διμερών και Πολυμερών Ε&Τ Συνεργασιών Ελλάδας-Ισραήλ, ανάλογα με το έργο υλοποίησης, είναι έως **τρία** (**3**) έτη από την ημερομηνία της απόφασης ένταξης του έργου. Ως ημερομηνία έναρξης και επιλεξιμότητας δαπανών κάθε έργου ορίζεται η ημερομηνία ηλεκτρονικής υποβολής της πρότασης στην παρούσα Πρόσκληση.
3. Η ημερομηνία έναρξης ηλεκτρονικής υποβολής των προτάσεων στο Πληροφοριακό Σύστημα Διαχείρισης Κρατικών Ενισχύσεων ([www.ependyseis.gr/mis](http://www.ependyseis.gr/mis)) ορίζεται η **16/01/2017** με καταληκτική ημερομηνία την **16/04/2017** και ώρα **16:00**.
4. Επιτρέπεται η ακύρωση της ηλεκτρονικής αίτησης χρηματοδότησης της πρότασης από τον δικαιούχο υπό την προϋπόθεση να υποβληθεί αίτηση ακύρωσης εντός αποκλειστικής προθεσμίας έως και δύο (2) εργάσιμων ημερών πριν την καταληκτική ημερομηνία ηλεκτρονικής υποβολής των αιτήσεων χρηματοδότησης, στη δράση ήτοι έως και την **12/04/2017** και ώρα **16:00**.
5. Αναλυτικές πληροφορίες και ενημέρωση παρέχονται από τη Διεύθυνση Διεθνούς Ε&Τ Συνεργασίας, Τμήμα Β’ Διμερών και Πολυμερών Διακρατικών Σχέσεων, Μεσογείων 14-18, 11510 Αθήνα και συγκεκριμένα από τα παρακάτω στελέχη της ΓΓΕΤ:
* Μαρία Ασημακοπούλου, Τμήμα Β’ Διμερών & Πολυμερών Διακρατικών Σχέσεων,

τηλέφωνο (+30) 2107458096, email: masi@gsrt.gr.

* Γεωργία Κρανά, Τμήμα Β’ Διμερών & Πολυμερών Διακρατικών Σχέσεων,

τηλέφωνο (+30) 2107458099, email: gkr@gsrt.gr.

Συνημμένα αρχεία:

* [Απόφαση Πρόσκλησης](apofasi.pdf)
* [Περίληψη της Απόφασης στην αγγλική γλώσσα](Greece-Israel%20Call%20for%20Proposals%202017-abridged.doc)
* [Επεξήγηση δεικτών](output%20indicators.doc).